Molula-Qhooa oa July 15, 1915, o ile oa bua ka phihlelo ea lesole la Mohungary le ileng la kolobetsoa nakong eo le neng le ikoka maqeba a ntoa ’me hamorao la khutlela ntoeng. Ha Molula-Qhooa oo o tsoela pela o re: “[Masole a Hungary] a ne a behile a Russia merebele ka limithara tse 240, ’me a fuoa taelo e reng a hlasele. Mor’abo rōna oa Mohungary o ne a le ka thōko ka letsohong le letšehali. O ile a leka ho ipholosa ka hore a amohe lesole la Russia leo a neng a tjamelane le lona thipa. Empa a hlokomela hore lesole leo le lona le batla ho mo amoha ea hae . . . Lesole leo la Russia le ile la lihela thipa ea lōna fatše. Ha mora eo oa bo rōna a shebisisa lesole leo a neng a nka hore ke sera sa hae, o ile a bona sepele sa ‘Sefapano le Moqhaka’ seaparong sa hae! Lesole la Russia le lona e ne e le mor’abo rōna!” *